It Chapter Two

It Chapter Two er en amerikansk skrekkfilm fra 2019 som bygger på romanen med samme tittel av Stephen King. Den er en oppfølger til It fra 2017. Handlingen finner sted i den fiktive byen Derry i 2016, 27 år efter forgjengeren, men veksler fortellerteknisk mellom før- og nåtid ved hjelp av retrospektive innslag.

Hovedpersonene, som bekjempet monsteret «Pennywise», (Bill Skarsgård), en klovneskikkelse med overnaturlige evner, da de var barn, hadde gitt hverandre et løfte om å komme tilbake til byen tilbake dersom de uhyggelige hendelsene skulle gjenta seg. I 2016 er Pennywise på ferde igjen og lokker til seg barn som han dreper på bestialsk vis.

Mike Hanlon (Isaiah Mustafa), den eneste som er blitt boende i Derry, innkaller dem. Den opprinnelige gjengen, som i tillegg til ham består av Beverly Marsh (Jessica Chastain), Bill Denbrough (James McAvoy, Richie Tozier (Bill Hader), Eddie Kaspbrak (James Ransone) og Ben Hanscom (Jay Ryan) møtes til et endelig oppgjør med den onde klovnen, mens det siste medlemmet, Stanley Uris (Andy Bean) heller begår selvmord enn å gjenoppleve barndommens marerittaktige opplevelser.

De seks begir seg på jakt efter Pennywise og lykkes tilsist i å nedkjempe ham ved ikke å la seg overmanne av angst og klovnens evne til å projisere fantasibilder. Eddie blir imidlertid såret under konfrontasjonen og ligger under for skadene han pådrar seg.

Rolleliste 
 Jessica Chastain som Beverly Marsh: En suksessfull mote-designer i New York City.
 Sophia Lillis som Beverly Marsh
 James McAvoy som Bill Denbrough: Den tidligere lederen av «Losers Club» som søker hevn for drapet på hans yngre bror, Georgie, og som slåss mot klovnen Pennywise.
 Jaeden Martell som William «Bill» Denbrough.
 Bill Hader som Richie Tozier: Williams utspekulerte bestevenn og medlem av Losers Club, og som slåss mot klovnen Pennywise.
 Finn Wolfhard som Richard «Richie» Tozier.
 Jay Ryan som Benjamin «Ben» Hanscom: Et medlem av «Losers Club» som ble mobbet som barn for å være overvektig. 
 Jeremy Ray Taylor som Ben Hanscom
 James Ransone som Eddie Kaspbrak: Et tidligere medlem av Losers Club
 Jack Dylan Grazer som Edward «Eddie» Kaspbrak
 Andy Bean som Stanley «Stan» Uris: Medlem av Losers Club som var med på å slåss mot kloven PennyWise.
 Wyatt Oleff som Stanley Uris
 Bill Skarsgård som IT / klovnen Pennywise: Et eldgammelt monster brakt til jordkloden for milliarder av år siden med en meteoritt. Klovnen våkner hvert 27. år for å livnære seg av barns frykt.

Referanser

Eksterne lenker 
 
 

Filmer fra 2019
Skrekkfilmer fra USA
Engelskspråklige filmer
Oppfølgerfilmer
Monsterfilmer
Filmer lagt til Maine